जितना सरकार और भारतीय सेना कश्मीरियों के लिए करती है उतना कोई नहीं करता। हर मुसीबत में सेना लोगों की मदद करती है। आम कश्मीरी तो शांति से यहां रहना चाहता है। जो पत्थरबाजी करवाते हैं वह तो अपने बड़े घरों में बंद रहते हैं। जो लोग कश्मीर में आजादी की बात करते हैं उन्हें यह पता होना चाहिए की सस्ती दरों पर जो अनाज कश्मीरी खाते हैं वह आता कहां से है? यदि हमें पंजाब और दूसरे राज्यों से मिलने वाला अनाज व अन्य चीजें बंद हो जाएं तो आम कश्मीरी भूखे मर जाएंगे। जिहाद के नाम पर जो ये लोगों नौजवानों को भड़काते हैं, वह जिहाद के मायने ही नहीं जानते। अरे बेगुनाहों को मारना यह जिहाद ये नहीं है ये तो कुफ्र है। जिसके पास दीन है, जिसके पास कुराने शरीफ है वह ऐसा कतई नहीं कर सकता। जिहाद का मतलब यह नहीं है कि बेगुनाहों को मारो, छिपकर वार करो। हिम्मत है तो आमने—सामने की जंग करो।